C 283/72
HU
Az Európai Unió Hivatalos Lapja
2023.8.11.
2023. február 14., kedd
3.
üdvözli az érdekelt felek nagyfokú részvételét a tárgyalási folyamat egészében; hangsúlyozza, hogy a végrehajtási és ellenőrzési szakaszokban valódi konzultációkra és több érdekelt fél bevonására van szükség, beleértve a civil társadalom, az üzleti élet képviselőinek, a munkavállalók szervezeteinek, valamint a helyi és őslakos közösségek érdemi részvételét a döntéshozatalban, ezáltal garantálva a földtulajdon- és földhasználati jogok és a szabad, előzetes és tájékoztatáson alapuló beleegyezés elvének tiszteletben tartását; emlékeztet arra, hogy fokozni kell az átláthatóságot és biztosítani kell az információk hatékony nyilvánosságra hozatalát, valamint a dokumentumok helyi és őslakos népekkel való, időben történő megosztását; 4. felhívja a Bizottságot és az Unió guyanai küldöttségét, hogy a jelenlegi és jövőbeli fejlesztési együttműködési eszközök keretében biztosítsák a megfelelő kapacitásépítési, valamint logisztikai és technikai támogatást annak érdekében, hogy Guyana teljesíteni tudja a kölcsönös partnerségi megállapodásban vállalt kötelezettségeit; 5. üdvözli a közös végrehajtási keret közelmúltbeli elfogadását, és felszólítja Guyana kormányát, hogy konkrét, határidőhöz kötött és mérhető megközelítést alkalmazzon; 6. hangsúlyozza annak fontosságát, hogy partnerségeket és együttműködési mechanizmusokat dolgozzanak ki az erdészeti irányítás valamennyi aspektusának közös kezelése érdekében, beleértve az információmegosztást is; 7. üdvözli Guyana arra irányuló eddigi erőfeszítéseit, hogy előrelépést érjen el a nagyobb átláthatóság felé, és várakozással tekint az illegális fakitermelés elleni küzdelem terén folytatott további pozitív együttműködés elé; hangsúlyozza, hogy az erdészeti ágazatban a gyenge irányítás, valamint a korrupció felgyorsítja az illegális fakitermelés és az erdőpusztulás ütemét; elismeri Guyana hatékony és eredményes erdőgazdálkodásra irányuló elkötelezettségét és politikai akaratát; hangsúlyozza, hogy a FLEGT önkéntes partnerségi megállapodás sikere a teljes faanyag-ellátási láncban elkövetett csalások és korrupció elleni fellépéstől is függ; sürgeti a guyanai kormányt, hogy javítsa az adatgyűjtést a nyomonkövethetőségi rendszer hatékonyabb végrehajtásának érdekében, valamint továbbra is törekedjen a széles körben elterjedt korrupció megszüntetésére, valamint az illegális fakitermelést és erdőpusztítást szító egyéb tényezők kezelésére, különös tekintettel a vámhatóságokra és más hatóságokra, amelyek kulcsszerepet fognak játszani az önkéntes partnerségi megállapodás végrehajtásában és érvényesítésében; hangsúlyozza, hogy véget kell vetni a büntetlenségnek az erdészeti ágazatban a környezetvédelmi emberijog-védők és a visszaélést bejelentő személyek védelme, valamint az emberi jogok megsértése elleni hatékony jogorvoslat biztosítása révén; ezzel összefüggésben üdvözli, hogy Guyana ratifikálta az Escazúi Megállapodást, és hangsúlyozza, hogy garantálni kell a helyi közösségek és az őslakos népek, különösen az amerindián közösségek földtulajdon- és földhasználati jogainak teljes körű elismerését, többek között a bányászattal összefüggésben; 8. üdvözli, hogy az önkéntes partnerségi megállapodásról szóló tárgyalási folyamat lehetővé tette az ágazatok számára a fenntartható erdőgazdálkodás és a kereskedelmi együttműködés érdekében végzett munka közös céljainak és prioritásainak meghatározását, valamint komoly lehetőséget kínál a közösségek számára, hogy helyi, közösségi és regionális szinten, sőt akár nemzeti vagy szövetségi szinten is lehetővé tegyék erdőik részvételen alapuló kezelését; 9. kiemeli, hogy az önkéntes partnerségi megállapodás nagyszerű lehetőséget teremt a munkahelyteremtés fellendítésére az erdészeti ágazatban.
hangsúlyozza, hogy az erdőgazdálkodási gyakorlatoknak és a jogszerűen előállított faanyag kereskedelmének társadalmilag és gazdaságilag fenntarthatónak kell lennie annak biztosítása érdekében, hogy a közvetlenül vagy közvetve érintett személyek részesülhessenek a kereskedelemből származó előnyökből; 10.
kéri, hogy az önkéntes partnerségi megállapodás végrehajtásához kapcsolódó valamennyi tevékenységbe és projektbe építsék be a nemek közötti egyenlőség elemzését; szorgalmazza a földtulajdon- és földhasználati jogok és az eszközök tulajdonjoga nemek szerint lebontott, mennyiségi és minőségi elemzését és a kereskedelem által érintett ágazatokban a pénzügyi kirekesztés felszámolását; felhívja a Bizottságot, hogy technikai és emberi erőforrásokkal támogassa e törekvéseket; 11. kéri a Bizottságot, hogy rendszeresen számoljon be a Parlamentnek a megállapodás végrehajtásáról – többek között a nyomonkövetési és felülvizsgálati vegyes bizottság munkájáról –, hogy megalapozott döntést tegyen lehetővé, amint elkészül a javaslat a FLEGT-engedélyek elfogadását engedélyező felhatalmazáson alapuló jogi aktusra; hangsúlyozza ezért, hogy további partnerekkel is elő kell mozdítani az új önkéntes partnerségi megállapodásokat; felszólítja a Bizottságot, hogy végezzen kimerítő értékelést az önkéntes partnerségi megállapodásnak és a jövőbeli erdőirtásról szóló rendeletnek az erdészeti ágazat és más kapcsolódó ágazatok munkavállalóira és kistermelőire gyakorolt hatásáról, akiket érinteni fognak a fokozott fakitermelési ellenőrzések.
12. hangsúlyozza, hogy az ellátási lánc egészében foglalkozni kell az illegális fakitermelés regionális dimenziójával, illetve az illegálisan kitermelt faanyagok szállításával, feldolgozásával és kereskedelmével; kéri, hogy ezt foglalják bele az önkéntes partnerségi megállapodás értékelési folyamatába;